Publication: Magyar Közlöny
Issue: MK-2011-85 (Year: 2011, Number: 85)
Era: contemporary
Section: b) a szerzõdés megsértése miatt korábban a rádiózásról és televíziózásról szóló 1996. évi I. törvény 112. § (1) bekezdés
Paragraph Index: 2385

(30) Az Mttv. 75. § (3) bekezdése helyébe az alábbi rendelkezés lép: „(3) A 74. § (1) bekezdésében, valamint az (1)–(2) bekezdésben meghatározott továbbítási kötelezettség alá esõ médiaszolgáltatásokon túl a Médiatanács hivatalból vagy médiaszolgáltató általi kérelemre hatósági határozatában meghatározhat – az e törvényben foglalt közérdekû médiapolitikai célok elérését szolgáló – további legfeljebb két lineáris közszolgálati médiaszolgáltatást, illetve legfeljebb egy lineáris közösségi médiaszolgáltatást, amelyre vonatkozó mûszakilag és gazdaságilag megalapozott szerzõdéses ajánlatra a mûsorterjesztõt szerzõdéskötési kötelezettség terheli. A határozat meghozatala során a Médiatanács köteles mérlegelni, hogy a döntés mennyiben szolgálja a médiapiac és a tájékoztatás sokszínûségét, az e törvényben meghatározott közszolgálati célok elérését, valamint a kultúra megõrzését és gyarapítását. E hatósági eljárásban a mûsorterjesztõk ügyféli jogállással nem rendelkeznek.”

Source: https://magyarkozlony.hu/hivatalos-lapok/dab93ef982f578769093bd104365bbd78c3cd282/dokumentumok/faf6bf42a99b8c3713461449ace716af11a09ef5/letoltes